Vrou sterf tydens bromponie-ongelukFoto: ER24 ŉ 35-jarige vrou is Vrydagaand in Protea Heights naby Brackenfell in Kaapstad dood toe sy van haar bromponie afgestamp is. “ŉ Bakkie het die vrou se bromponie getref. Sy het onder die bakkie se wiel gelê toe paramedici omstreeks 19:50 by die toneel opgedaag het,” het Ineke van Huyssteen, woordvoerder van ER24, in ŉ verklaring gesê. “Sy was in ŉ kritieke toestand.” Paramedici het die vrou na Tygerberg-hospitaal geneem, maar sy het aan haar beserings beswyk toe sy by die hospitaal opgedaag het. Sy is by die hospitaal dood verklaar. Plaaslike owerhede stel verder ondersoek in.